laion/Wikipedia-Exotic huggingface dataset:
Bar das Coleguinhas

Bar das Coleguinhas הוא אלבום ההופעה השני של הצמד הברזילאי סימונה & סימריה. האלבום יצא לאור ב-20 במרץ 2015, על ידי חברות התקליטים יוניברסל מיוזיק גרופ וסושיאל מיוזיק, שנתיים לאחר צאת אלבום ההופעה הראשון של הצמד, Ao Vivo em Manaus, שיצא לאור בשנת 2013. האלבום זכה להצלחה רבה בברזיל והגיע למקום השלישי במצעד האלבומים הברזילאי. מידע על האלבום Bar das Coleguinhas באתר MusicBrainz האלבום Bar das Coleguinhas באתר Discogs האלבום Bar das Coleguinhas באתר ספוטיפיי AT+G הפקות, ג'יימס טייקסיירה, ניווארדו פאז, רפאל אלמיידה, סימריה Bar das Coleguinhas, נבדק ב-2021-09-10 Simone e Simaria - AUDIO DVD PROMOCIONAL AO VIVO EM MANAUS - Forró - Sua Música, www.suamusica.com.br Ranking – Portal Sucesso!: As músicas mais tocadas e os CDs e DVDs mais vendidos do Brasil, Portal SUCESSO!, ‏2012-06-08 (ב־Brazilian Portuguese)
MC

הביטויים MC‏, M.C.‏, Mc‏, mC‏, ו-mc‏ עשויים לשמש במספר תחומים כסימולים, קודים, קיצורים וראשי תיבות. האם התכוונתם ל... Master of ceremonies (אנ')‏ (MC) – "מנחה הטקס", האדם האחראי על הנחייתו של טקס או אירוע כלשהו MCing – כינוי לראפינג, קריאה קצובה או מחורזת של תמליל או מילים MC ("אֵם סִי") – תחילית נפוצה לכינוייהם של ראפרים, ראו #אישים להלן MC – קוד FIPS‏ (אנ') של הטריטוריה הסינית מקאו MC – קוד ISO 3166-1 alpha-2 (אנ') של נסיכות מונקו .mc – סיומת האינטרנט במונקו MC – קוד המסחר של LVMH (תאגיד לואי ויטון) בבורסות האירופיות חומרים Mc – סמלו הכימי של היסוד מוסקוביום מתילן כלוריד (Methylene Chloride‏, MC) – אחד משמותיה של התרכובת האורגנית דיכלורומתאן (CH2Cl2) המשמשת כממס בתעשייה וחשודה כמסרטנת אמצעים קלטת שֶמע (Musicassette‏; MC) – אמצעי אחסון לשמע המבוסס על סרט מגנטי מיקרו-בקר (MC וגם UC) – מערכת מחשב פונקציונלית שלמה המוכללת ברכיב אלקטרוני בודד יחידות מידה מגה-קולון (Megacoulomb‏; MC) – יחידת מידה למטען חשמלי השווה למיליון קולון מילי-קולון (Millicoulomb‏; mC) – יחידת מידה למטען חשמלי השווה לאלפית הקולון מגה-מחזורים (Megacycles‏; MC) – יחידת מידה לתדירות, ראו הרץ Marine Corps – חיל נחתים, חיל רגלים העוסק בלוחמה אמפיבית Military Cross – הצלב הצבאי, עיטור בריטי Music Canada – שמו העדכני של איגוד תעשיית ההקלטות הקנדי מידלברי קולג' (Middlebury College) – קולג' פרטי בעיירה מידלברי, ורמונט, ארצות הברית מועדון אופנועים (Motorcycle club) – מועדון חברתי של בעלי אופנועים מַרָיה קארי (Mariah Carey‏, מוכרת כ-MC; ילידת 1969) – זמרת-יוצרת, פזמונאית, מלחינה, מפיקה מוזיקלית ושחקנית אמריקאית ראפרים אם סי האמר (MC Hammer‏; יליד 1962) – שם הבמה של סטנלי קירק בורל, ראפר, במאי וידאו קליפים, יזם ושחקן אמריקאי אם סי סולאר (MC Solaar‏; יליד 1969) – שם הבמה של הראפר הצרפתי קלוד מבארלי אם סי סרץ' (באנגלית: MC Serch‏; יליד 1967) – שם הבמה של מייקל ברין, ראפר ומנהל מוזיקלי יהודי-אמריקאי אם סי פול ברמן (MC Paul Barman‏; יליד 1974) – שם הבמה של פול נתניאל ברמן, ראפר יהודי-אמריקאי MC Pipokinha (ילידת 1998) – שם הבמה של דורות הלנה דה סוזה אלבס, זמרת ורקדנית ברזילאית MC Ren (יליד 1969) – שם הבמה של הראפר האמריקאי לורנזו ג'רלד פאטרסון MC שירי (ילידת 1981) – שם הבמה של הראפרית הישראלית שירי רבר פריאנט שמות אישים אחרים לאישים ששם משפחתם מתחיל בתחילית הסקוטית Mc ("בנו של") ראו מק ומאק משחק המחשב מיינקראפט (Minecraft‏; MC) מק (פירושונים) מאק (פירושונים) המונח שימש בכנסייה הקתולית מן המאה ה-5, ומשמש כיום ככינוי אפשרי למנחה של כל טקס, מופע או אירוע, בכל תחום, לרבות דת, עסקים ובידור. שהתחילית MC ("אֵם סִי") מופיעה בשמות הבמה שלהם
דג'יהאד ביזימאנה

דג'יהאד ביזימאנה (בקינירואנדה: Djihad Bizimana; נולד ב-12 בדצמבר 1996 בגיסאניי שברואנדה) הוא כדורגלן רואנדי המשחק בעמדת הקשר בקבוצת דיינזה מליגת המשנה הבלגית ובנבחרת רואנדה. ביזימאנה החל את הקריירה המקצוענית שלו במועדונים ראיון ספורטס ו-APR מליגת העל הרואנדית. עם APR הוא זכה בשתי אליפויות רואנדה. ב-26 בפברואר 2018 חתם ביזימאנה בוואסלנד-בוורן מליגת העל הבלגית. ב-28 ביולי הוא ערך את הופעת הבכורה שלו במועדון, בתיקו 2-2 נגד זולטה ורכם במסגרת המחזור הראשון בליגה לעונת 2018/2019. הוא שיחק במועדון במשך שלוש עונות, בהן ערך 43 הופעות ליגה. לקראת עונת 2021/2022 חתם ביזימאנה בדיינזה מליגת המשנה הבלגית. ב-13 באוגוסט 2021 הוא ערך את הופעת הבכורה שלו במועדון, בתיקו 1-1 נגד לירסה במסגרת המחזור הראשון בליגה. ב-29 במרץ 2015 ערך ביזימאנה את הופעת הבכורה שלו בנבחרת רואנדה, בהפסד 2-0 לנבחרת זמביה במשחק ידידות. ב-10 בספטמבר 2019 הוא הבקיע את שער הבכורה שלו בנבחרת, בניצחון 7-0 על נבחרת איי סיישל במסגרת מוקדמות מונדיאל 2022. APR אליפות רואנדה (2): 2015/2016, 2017/2018 דג'יהאד ביזימאנה, ברשת החברתית אינסטגרם דג'יהאד ביזימאנה, באתר Transfermarkt דג'יהאד ביזימאנה, באתר Soccerway דג'יהאד ביזימאנה, באתר National Football Teams דג'יהאד ביזימאנה, באתר FootballDatabase.eu Exclusive: Djihad Bizimana yatsinze igeragezwa muri Waasland-Beveren באתר Ruhagoyacu Djihad Bizimana yasinye imyaka itatu muri Waasland-Beveren באתר Kigalit Today, ‏ 26 באפריל 2018 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דג'יהאד ביזימאנה".
Golden hour

האם התכוונתם ל... שעת הזהב – מונח בתחום הטראומה הגופנית והרפואה המתייחס לשעה שלאחר פציעה קשה Golden Hour (אלבום של קייסי מאסגרייבס) – אלבום האולפן הרביעי של קייסי מאסגרייבס Golden Hour (אלבום של קייגו) – אלבום האולפן השלישי של הדי ג'יי הנורווגי קייגו Golden Hour (שיר) (אנ') – שיר של הזמר Jvke
נמל התעופה טונושנה

נמל התעופה הבינלאומי של ירוסלבל טונושנה (ברוסית: Международный аэропорт Ярославль (Ту́ношна)) הוא נמל תעופה במחוז ירוסלבל שברוסיה, הממוקם 18 קילומטר דרומית מזרחית לעיר ירוסלבל. הוא משרת מטוסים לטווחים בינוניים. נמל התעופה ממוקם ליד נהר הוולגה. במהלך המלחמה הקרה היה טונושנה בסיס למטוסי יירוט מרכזיים. זה היה ביתו של גדוד התעופה 415 של חיל האוויר הסובייטי והפעיל בתחילה מטוסי סוחוי Su-9 בשנות ה-60. הגדוד החליף אותו בשנת 1979 במיג 23P. מטוס זה שירת בטונושנה במהלך שנות ה-80 וה-90. בשנת 1992 הגדוד פורק ומטוסי המיג 23 נשלחו לבסיס רז'ב בפרברי מוסקבה. מסוף הנוסעים (בשטח של 1000 מ"ר) מיועד לטפל ב-180 נוסעים מקומיים או 100 נוסעים בינלאומיים לשעה. מסוף המטען (בשטח של 833 מ"ר) מיועד לטפל עד 150 טון מטען מדי יום. מתחם נמל התעופה החל לשרת מטוסי נוסעים בשנת 2002 ושופץ בשנת 2013. רשימת השירותים הרגילים משתנה לעיתים קרובות. על פי אתר האינטרנט של נמל התעופה החל מפברואר 2020 איירפלוט הפעילה טיסות משרמטייבו שבמוסקבה ליארוסלבל, כמו גם חברות התעופה אזימוט שהפעילה טיסות מקרסנודאר וסוצ'י, חברת נורדווינד שהפעילה טיסות מסימפרופול, שבחצי האי קרים וחברת התעופה UVT איירו שהפעילה טיסות ליארוסלבל מהעיר קאזאן. ב-6 בספטמבר 1994 התרסק ה-MiG-23UB עקב אובדן שליטה. ב-7 בספטמבר 2011 אירעה התרסקות מטוס של קבוצת לוקומוטיב ירוסלבל וגרמה למותם של כמעט כל קבוצת ההוקי לוקומוטיב ירוסלב, שהייתה אחת הטובות בליגת KHL. מטוס יאק 42, של חברת התעופה יאק סרוויס, שנשא את הקבוצה למשחק במינסק, בלארוס התרסק בהמראה ונהרגו 44 מתוך 45 הנוסעים. המטוס התרסק והתפרק 1 קילומטר (0.62 מיל) מקצה המסלול, בנהר הוולגה. הסיבה נקבעה כטעות טייס, כאשר אחד משני הטייסים הפעיל בלימה בצורה לא נכונה במהלך ההמראה, המיוחס לחוסר ניסיון טיסה מספיק בדגם המסוים הזה. מדיה וקבצים בנושא נמל התעופה טונושנה בוויקישיתוף אתר האינטרנט הרשמי של נמל התעופה טונושנה PHASEOUT OF FISHPOT IN APVO STRANYY AIRFIELDS USSR, February 1981, CREST: CIA-RDP81T00380R000100980001-5, Central Intelligence Agency, Washington, DC. "Aviatsiya PVO". Aviabaza KPOI. "Аэрофлот открыл продажу билетов на прямые рейсы из Москвы в Ярославль". www.aeroflot.ru. "Новости: Возобновлены полеты по маршруту Ярославль-Казань". www.yaravia.ru. "The Aviation Herald". avherald.com. "List of those killed in plane crash near Yaroslavl" (ברוסית). sovsport.ru. 2011-09-07. נבדק ב-2011-09-07.
רשויות עירוניות של רפובליקת מולדובה

רשות עירונית או מוניצ'יפיו (ברומנית:municipiu ברבים - municipii מוניצ'יפי) היא יחידה טירטוריאלית-מנהלית של רפובליקת מולדובה. יחידה זו היא עיר בעלת מעמד מיוחד. ברפובליקה קיימות 13 רשויות עירוניות: קישינב, טירספול, בלץ, בנדר (, קומרט, קאהול, אונגני, סורוקה, אורהיי, צ'אדר-לונגה, אדינץ, חנצ'שט וסטרשן. בהתאם לחוק לגבי החלוקה הטריטוריאלית-מנהלית של רפובליקת מולדובה שנכנס לתוקף ב-29 בינואר 2002 הרשות העירונית - ה- municipiu - הוא יישוב עירוני, בעל תפקיד מיוחד בחיי הכלכלה, החברה והתרבות, המדע, החיים הפוליטיים והמנהליים של המדינה, ושיש לו תשתית טובה בתחום התעשייה והמסחר, מוסדות חינוך גבוה, מרכזי תרבות ולבריאות. הרשויות העירוניות הן סוג של יחידות מנהליות ראשוניות. אולם הן אינן חלק מהנפות או ה"ראיונים". יוצא מן הכלל הוא הרשות העירונית קומרט שהיא חלק מהיחידה הטריטורליאת האוטונומית גגאוזיה. הרשות העירונית יכולה לכלול יחידות טיטוריאליות-מנהליות ראשוניות נוספות כמו ערים, כפרים וכפרים גדולים (קומונה). למשל הרשות העירונית קישינב כוללת 6 ערים ו-22 כפרים (מתוך הכפרים, 20 מאוחדים ב-8 כפרים גדולים ושתיים אחרות נכללו בתוך אחת הערים). הרשות העירונית בלץ כוללת שני כפרים, הרשות העירונית בנדר -כוללת כפר אחד. הרשויות העירוניות טירספול וקומרט אינן כוללות אף יישוב אחר. המוסד העומד בראש הרשות העירונית הוא מועצת הרשות (מועצת ה"מוניצ'יפיו") וראש העירייה (בקישינב - ראש העייריה הכללי). ליישובים המהווים חלק מהרשות העירונית יש עיריות מלשהם המתואמות על ידי מועצת הרשות העירונית. חברי מועצת הרשות העירונית או היועצים- נחברים לתקופה של ארבע שנים. מספר חבריה תלוי במספר תושבי הרשות העירונית. למשל, לקישינב יש 51 יועצים, לעיר בלץ - 35. הרשות העירונית קישינב היא בירת הרפובליקת מולדובה לצד ראש עיריית קישינב נבחרים שלושה סגני ראש העיר מקרב חברי מועצת הרשות. הרשויות העירוניות הראשונות שהוכרזו ברפובליקת מולדובה הופיעו בשנת 1995. קיבלו מעמד זה ארבע ערים בלבד: קישינב, טירספול, בלץ ובנדר. ב-1998 ברפובליקת מולדובה הונהגה רפורמה טריטוריאלית-מנהלית שהתאפיינה בחלוקה למחוזות (ברומנית:"ז'ודץ" וברוסית:"אוייזד") בדומה לרומניה השכנה ולחלוקה שהייתה קיימת בממלכת רומניה בין שתי מלחמות העולם. הוגדל מספר הרשויות העירוניות ל-14:קישינב, טירספול, בלץ, בנדר, קומרט, קאהול, רבניצה, אורהיי, סורוקה, אונגנן, חנצ'שט, אדינץ, קאושן, טרקליה. בשנת 2001 עם עלייתה לשלטון של מפלגת הקומוניסטים של מולדובה הוחזרה החלוקה ל"ראיונים" או נפות, לפי הדגם הסובייטי, ומספר הרשויות העירוניות הופחת לחמש:קישינב, טירספול, בלץ, בנדר וקומרט. אחרי שבשנת 2009 זכתה בבחירות לפרלמנט "הקואליציה הפרו-אירופית", התחילה רפובליקת מולדובה מסלול לכיוון הצטרפותה לאיחוד האירופי. הוחל בשינויים גם בחלוקה המנהלית. ביולי 2014 אושרה בקריאה ראשונה הענקת המעמד של רשות עירונית לערים קאהול, אורהיי, סורוקה ואונגן. כמו כן הועלתה ההצעה להעניק מעמד זה גם לערים אדינץ, חנצ'שט, וצ'ימישליה. ב־3 בנובמבר 2016 השינויים בכיוון זה נקבעו באופן רשמי, כשהפרלמנט של מולדובה אישר בקריאה שנייה את הפיכתן של שמונה הערים קאהול, אדינץ, חנצ'שט, אורהיי, צ'אדר -לונדה, סטרשן, אונגן וסורוקה - לרשויות עירוניות. החוק נכנס לתוקף ב-13 באפריל 2017. מדיה וקבצים בנושא רשויות עירוניות של רפובליקת מולדובה בוויקישיתוף חלק מהרפובליקה המולדובנית של טרנסניסטריה חלק של הרפובליקה המולדובנית של טרנסניסטריה החוק מס.764 -XV בשנת 2001 באתר ויקיטקסט ידיעה ברדיו קישינב
יחסי הולנד–סינגפור

עם הכרזת העצמאות של סינגפור באוגוסט 1965, הכירה הולנד בסינגפור כמדינה ריבונית וביססה עמה יחסים דיפלומטיים, והפכה לאחת המדינות האירופאיות הראשונות שעשו זאת. הולנד מיוצגת בסינגפור על ידי שגרירותה במדינה, ואילו סינגפור מיוצגת בהולנד באמצעות שגרירותה בבריסל, בלגיה. יחסי הסחר בין הולנד וסינגפור החלו במאה ה-19. בשנת 1819, כאשר תומאס סטמפורד ראפלס ייסד את סינגפור, הולנד לא הייתה שבעת רצון, כיוון שטענה שסינגפור נמצאת בתחומה ורצתה שבריטניה תיסוג מסינגפור. בריטניה לא נסוגה ובמקום זאת חתמה על האמנה האנגלו-הולנדית של 1824 עם הולנד, שבאמצעותה הכירה הולנד בכיבוש הממלכה המאוחדת בסינגפור. בשנת 1961 מינתה ממשלת סינגפור את הכלכלן ההולנדי, אלברט וינסמיוס, ששימש כיועץ הכלכלי הראשי של סינגפור עד 1984. ב-9 באוגוסט 1965, סינגפור הכריזה על עצמאותה ממלזיה. הולנד יצרה יחסים דיפלומטיים עם סינגפור ב-7 בדצמבר 1965, והפכה לאחת המדינות האירופאיות הראשונות שעשו זאת. בין 23 עד 25 בינואר 2013 ביקרה ביאטריקס, מלכת הולנד בסינגפור, ונפגשה עם נשיא סינגפור, טוני טאן וראש ממשלת סינגפור, לי שיינלונג. הולנד הייתה שותפת הסחר החשובה ביותר של סינגפור באיחוד האירופי בשנת 2015. בשנת 2015 דווח כי יותר מ-1,000 חברות הולנדיות הקימו משרדים בסינגפור, וכמעט 100 חברות סינגפוריות מנהלות את פעילותן באירופה באמצעות משרדים בהולנד. בשנת 2009, הולנד הייתה המשקיעה השנייה בגודלה בסינגפור, עם השקעות בהיקף של יותר מ-50 מיליארד דולר סינגפורי. ההשקעות הסינגפוריות בהולנד הסתכמו ב-3.1 מיליארד דולר סינגפורי. בשנת 2012 ייצאה סינגפור מוצרים בשווי של 4.68 מיליארד דולר אמריקאי להולנד, ואילו הולנד ייצאה מוצרים בשווי 6.59 מיליארד דולר אמריקאי לסינגפור. מוצרים שיוצאו מסינגפור להולנד כללו מוצרים כימיים, מכונות ונפט מזוקק, בעוד שהולנד ייצאה בעיקר נפט מזוקק לסינגפור. הכוחות המזוינים של סינגפור והכוחות המזוינים של הולנד משתפים פעולה באמצעות קורסי הכשרה צבאיים, ביקורים משותפים ושיתופי פעולה מקצועיים. מפקד הצי המלכותי של הולנד, ביקר בסינגפור בין 16 בינואר עד 18 בינואר 2007. הוא נפגש עם שר ההגנה הסינגפורי וביקר בבסיסים הצבאיים של הכוחות המזוינים של סינגפור. יחסי החוץ של הולנד מדיה וקבצים בנושא יחסי הולנד–סינגפור בוויקישיתוף שגרירות הולנד בסינגפור
הכתמים

הכתמים (באנגלית: The Blobs, "הבלובס") היא סדרת טלוויזיה בריטית מונפשת לילדים, אשר מבוססת על סדרת ספרים בעלת אותו שם שיצאה לאור על ידי DC Thomson בשנת 1980. הסדרה הופקה בשנת 1996 על ידי Siriol Animation בויילס, כאשר היא בוימה על ידי ווין תומאס, הופקה על ידי רובין ליונס והולחנה על ידי כריס סטיוארט. הסדרה, אשר הופקה לה עונה אחת הכוללת 26 פרקים באורך 10 דקות, שודרה במקור בין השנים 1997–1999. בישראל הסדרה שודרה בדיבוב עברי בשנת 1999 בטלוויזיה החינוכית הישראלית, בין היתר במסגרת תוכנית הטלוויזיה "בחדר של חני". הסדרה מתרחשת בארץ הצבעים (במקור: "Paintbox Land", בתעתיק לעברית: "ארץ פיינטבוקס"; "ארץ קופסת הצבעים"), הנשלטת על ידי המלך הכחול ומתגוררת בה קהילה של כתמי צבעים צבעוניים. בכל פרק יש לכתם שונה בעיה לפתור, ביניהן לעזור לזולת, ללמוד לא לפחד, ללכת לאיבוד ועוד. הכתמים יכולים לשנות את צורתם כרצונם. הדיבוב המקורי בשפה אנגלית בריטית נעשה על ידי ג'יין הורוקס, כאשר גיא מרסדן דיבב דמויות נוספות. בשנת 1999, שהסדרה נרכשה על ידי TV Ontario לשוק הצפון אמריקאי, דובבה הסדרה לשפה אנגלית אמריקנית על ידי ג'ולי צוויליך. הדיבוב העברי בוים על ידי חנה דרורי קשי, והופק על ידי אורית יואלי סנה. אסתי ברעד פורים – קפיצי הכתום / דמויות שונות דני שגב – זעפני הירוק / המלך הכחול איריס זינגר – סגלגלי הכלבלב / חומי העכבר / מספרת / דמויות שונות ירון לויטה – כתם קשת / דמויות שונות את שיר הפתיחה של הסדרה ביצעה איריס זינגר, על פי המילים שנכתבו על ידי חנה דרורי קשי והייעוץ המוזיקלי של גיורא קנת. "הכתמים", במסד הנתונים הקולנועיים IMDb (באנגלית) הכתמים, במיזם "אישים" לתיעוד היצירה הישראלית הכתמים - כתם הקשת בענן 1999, באתר יוטיוב
NICA

NICA (באנגלית: Nuclotron-based Ion Collider fAcility) הוא מאיץ חלקיקים בבנייה, שנועד לשמש להרצת פרוטונים ויונים כבדים. מצוי בבנייה מאז 2013 על בסיס המעבדה לפיזיקה לאנרגיות גבוהות על שם וקסלר ובלדין של המכון המאוחד למחקר גרעיני, שבעיר דובנה בפרוורי מוסקבה. סיום הבנייה המשוער הוא בשנת 2023. מתחם המאיץ נוצר במטרה ללמוד את תחום פיזיקת החלקיקים באזור שטרם היה נגיש לפרמטרים ותנאי ניסוי תוך השגת קורות אינטנסיביות של יונים כבדים וגרעינים מקוטבים על מנת לחקור על קיטוב וחומרים גרעיניים ובתחום השפעות בטווח האנרגיה עד s N N {\displaystyle {\sqrt {s_{NN}}}} = 11 GeV / נוקלאון. אחת המשימות המדעיות העיקריות של פרויקט NICA היא ללמוד את תרשים הפאזה של חומר בריוני דחוס מאוד בתנאי מעבדה. חומר כזה קיים רק בכוכבי נייטרונים וליבות סופרנובה, בעוד שבשלבים המוקדמים של קיומו של היקום, החומר היה בעל צפיפות בריון נמוכה למדי. ליצירת חומר בעל צפיפות גבוהה בתנאי מעבדה, נעשה שימוש בהתנגשויות יונים כבדות, בהן חלק ניכר מאנרגיית הקורה מוצאת על היווצרות האדרונים חדשים והסתה של תהודות, שאת תכונותיהן ניתן לשנות באופן ניכר תוך סביב מדיום חם וצפוף. בטמפרטורות או בצפיפות גבוהה מאוד, תערובת זו של האדרונים מתפרקת לחלקים המרכיבים אותה כמו קווארקים וגלואונים ויוצרים מצב מצטבר חדש של חומר: פלזמת קווארקים-גלואונים. מתחם המאיץ החדש NICA יספק לקורות של חלקיקים שונים מגוון רחב של פרמטרים. הוא מתוכנן לבצע מחקר יישומי ועקרוני בתחומי מדע וטכנולוגיה כגון: רדיוביולוגיה ורפואת חלל; טיפול בסרטן; פיתוח כורים המונעים על ידי קרן מאיץ וטכנולוגיות להמרת פסולת גרעינית; בדיקת עמידות לקרינה של מכשירים אלקטרוניים. המרכיבים העיקריים של מתחם NICA הם: קומפלקס הזרקה של פרוטונים ודוטרונים מקוטבים (מקור, מאיץ ליניארי LU-20) מתחם הזרקת יונים כבדים (מקור מסוג KRION, מאיץ ליניארי HILAc) בוסטר סינכרוטרון (טבעת טרום מאיץ) נוקלאוטרון (טבעת טרום מאיץ) טבעות ליצירת התנגשות קירור אלקטרוני מתחם קריוגני מפעל מגנטים (ייצור מגנטים למתחם NICA והמכון למחקר יונים ואנטיפרוטונים) חדר נקי (ייצור מערכות מסילה לגלאים) גלאי MPD‏ (Multi-Purpose Detector) נועד לערוך ניסויים בתחום הפיזיקה הגרעינית בהתנגשויות של קורות גרעינים של יסודות כבדים (זהב), גרעינים של יסודות כבדים עם פרוטונים והתנגשויות פרוטונים. גלאי SPD‏ (Spin Physics Detector) נועד לבצע ניסויים בפיזיקה בהתנגשויות של קורות גרעינים של יסודות אור. גלאי BM @ N‏ (Baryonic Matter at Nuclotron). מטרת הניסוי היא ללמוד את האינטראקציה של קורות יונים כבדות יחסית עם מטרות קבועות. זהו הניסוי הראשון במתחם מאיץ NICA-Nuclotron. ב-1 בפברואר 2018, 37% מסך העבודה הושלמה. בתחילת 2020 הודיע ולדימיר פוטין כי המתחם יתחיל לפעול עד סוף שנת 2022. מאיץ LHC אתר האינטרנט הרשמי של NICA המעבדה לפיזיקה באנרגיה גבוהה Путин заявил, что в Дубне до конца 2022 года запустят сверхпроводящий коллайдер SPD EXPERIMENT AT NICA / The NICA project at JINR, Dubna, July 25, 2013 BM@N EXPERIMENT AT NICA / Detector BM@N, Dubna, November 07, 2018 "NICA: темп работ набран, задачи будут решены". Объединенный институт ядерных исследований (ברוסית). נבדק ב-2018-02-08. Путин назвал дату запуска нового коллайдера в Дубне
יום העיר

יום העיר (ברוסית: День города) הוא חג שנתי של רוב הערים הגדולות יחסית (ברוסיה וברית המועצות לשעבר), בדרך כלל מתוזמן לחפוף לסופי שבוע (יום ראשון). יום העיר, יחד עם היום המרכזי במדינה (למשל, יום רוסיה), הוא, ככלל, האירוע המסיבי ביותר בהיקפו, הגדול ביותר מבחינת ההכנה לחג, ומשפיע על כל תושבי כל עיר. ביום זה מתקיימים אירועים חגיגיים – נאומים של ראשי הערים, מצעדים, תהלוכות, חגיגות, ירידים, קונצרטים חגיגיים, מופעי רחוב, תערוכות, תחרויות. יום העיר מסתיים בדרך כלל בזיקוקים. שנת היובל של הערים נחגגת במיוחד בקנה מידה גדול, לרוב ברמה הלאומית ואפילו הבינלאומית. בברית המועצות, יום העיר הראשון שנחגג רשמית היה יום השנה ה-800 למוסקבה בשנת 1947. הוא נחגג בשבת הראשונה או השנייה של חודש ספטמבר. מדיה וקבצים בנושא יום העיר בוויקישיתוף http://www.myshared.ru/slide/884697/ https://gym1748v.mskobr.ru/attach_files/upload_users_files/5d72a021bb74f.pdf
Lightscreen

לייטסקרין (באנגלית: Lightscreen) הוא כלי גרפי לביצוע צילומי מסך ושמירת קובצי תמונה. לייטסקרין פותח על ידי קריסטיאן קייסר (Christian Kaiser) בשפת ++C ושוחררה בשנת 2014. הכלי ניתן להורדה בחינם דרך האתר הרשמי וזמין להורדה למערכות ההפעלה חלונות מבית מיקרוסופט. לכלי מספר מאפיינים בולטים: קיצורי דרך הניתנים לשינוי על ידי המשתמש. גישה מקוצרת באמצעות סרגל הכלים. העלאת צילומי מסך למאגר התמונות imgur.com. חלון תצוגה מקדימה המציג את צילום המסך. צילום מסך קובץ תמונה IrfanView אתר האינטרנט הרשמי של Lightscreen עמוד התוכנה, באתר Github (באנגלית) Lightscreen is a minimalistic screenshot tool for Windows - gHacks Tech News, gHacks Technology News, ‏24 ביוני 2021 (באנגלית) Lightscreen Review, PerfectGeeks, ‏1 ביולי 2016 (באנגלית) Lightscreen, lightscreen.com.ar
דאוני (פירושונים)

האם התכוונתם ל... דאוני – עיר בקליפורניה אישים: סוזן דאוני – מפיקת סרטים יהודייה-אמריקאית פני דאוני – שחקנית אוסטרלית רוברט דאוני ג'וניור – שחקן קולנוע דאון (פירושונים) דואני
צ'אנקה

צ'אנקה (Chanka או Chanca) היא קבוצה אתנית של ילידים בפרו של ימינו, שהיו היריבים החשובים ביותר של אימפריית האינקה במחצית הראשונה של המאה ה-15. אזור ההתיישבות של בני הצ'אנקה השתרע על חלקים ממחוזות פרו של ימינו: אפורימק, אייקוצ'ו וואנקבליקה. מרכזים פוליטיים חשובים כללו את ומנקארפה (בקצ'ואה: "אוהל בז") והעיר אנטוואילה (אנדאוויילאס (אנ'), "אחו נחושת"). בני הצ'אנקה, שהקימו בעצמם אימפריה הולכת ומתרחבת, היוו איום חמור על האינקה, ובשנת 1438, תחת מנהיגם אנקו וואלוק (Anku Walluq), עם צבא בן כ-40,000 לוחמים כביכול, ניסו לכבוש את בירתם קוסקו. אולם ניסיון כיבוש זה הסתיים באסון. צבא מאוחד של האינקה, קאנאס (K'anas) וקנצ'יס (Canchi) הביס את צבא צ'אנקה בקרב יווארפמפה (Yawarpampa,"מישורי הדם"); שטח הצ'אנקה שולב באימפריה של האינקה. אירוע זה מייצג נקודת מפנה במסורת האינקה. מלך בני האינקה המנצח ידוע מאז בשם "רפורמטור של העולם", פאצ'אקוטק יופאנקי. אחרי התבוסה הצ'אנקה שולבו באימפריה של האינקה. הצ'אנקה היו בין העמים הכבושים שסייעו לפרנסיסקו פיסארו במלחמתו נגד האינקה. כלכלת הצ'אנקה התבססה על פעילות חקלאית. הם גידלו צמחים שונים של האנדים, המתאימים לרמות אקולוגיות שונות, אליהם הוסיפו גידול ומרעה של למות, ויקוניות, אלפקות וגואנקו, בעדרים בגודל ניכר, אשר נוהלו מהכפרים עם מתקנים מיוחדים לשלוט בהם ולהאכיל אותם כל עוד סיפקו צמר ובשר. הצ'אנקה ידעו לארוג בדים, ויצרו בדים מכותנה וצמר המעוטרים בנוצות ששימשו גם כטוניקות או בגדים. כלי החרס של הצ'אנקה היו בדרך כלל מחוספסים ולפעמים עם ציפוי אדום מדולל מאוד. העיטור בתבליט, עם יישום כפתורים או צלמיות חרס, בתוספת חתכים או הטבעה מעגלית. הצורות הן של לוחות פתוחים וכדים עם צוואר צר. כלים אלו הם המשך לכלי החרס של תרבות וארי. הצ'אנקה היו פוליתאיסטים והאל הראשי שלהם היה אוסקובילקה (Uscovilca). צ'אנקה-קצ'ואה מתארת גרסה של קצ'ואה המדוברת באזור ההתיישבות של הצ'אנקה והיא אחת הדיאלקטים הנפוצים ביותר כיום. היא דומה מאוד לניבים של קוסקו ובוליביה (Qusqu-Qullaw) והתקשורת ביניהם אפשרית למדי, ופותח תקן שפה כתוב נפוץ (קצ'ואה דרומית). באזור זה, כמו בקוסקו ובבוליביה, נראה שהקצ'ואה חדרה יחסית מאוחר. במקורות מסוימים מוזכרת פוקינה (אנ') כשפת המקור של הצ'אנקה, שפה שנכחדה ולא הייתה קשורה לא לקצ'ואה ולא לאיימרה. שפה נוספת המדוברת באזור היא איימרה. עם זאת, היסטוריונים של שפות אחרות טוענים כי בני הצ'אנקה דיברו קצ'ואה במקור. מדיה וקבצים בנושא צ'אנקה בוויקישיתוף Discovering the Chanka
יורו 2028

יורו 2028, יהיה הטורניר ה-18 של אופ"א, שאותו יארחו אנגליה, אירלנד, סקוטלנד, ווילס וצפון אירלנד. תהיה זאת הפעם השלישית שאנגליה מארחת את היורו לאחר שאירחה את יורו 1996, ואצטדיון ומבלי אירח משחקים ביורו 2020, בנוסף לכך גם האמפדן פארק בסקוטלנד אירח משחקים באותה תחרות. ההחלטה לבחור באנגליה כמארחת יורו 2028 התקבלה ב-10 באוקטובר 2023 בקונגרס אופ"א שנערך בניון[1], וזאת לאחר שטורקיה נטשה את ההצעה שלה ליורו הזה, בשביל לארח את יורו 2032 ביחד עם איטליה. עשר ערים נבחרו לארח את הטורניר, שני אצטדיונים בולטים שלא נבחרו לארח הם אצטדיון אנפילד של ליברפול שנפסל בגלל שאורך המגרש היה קצר מדי לסטנדרט של אופ"א, ואולד טראפורד של מנצ'סטר יונייטד שנפסל בגלל שהמועדון לא היה יכול להבטיח לסיים את השיפוצים שיעלו אותו לסטנדרט של אופ"א עד הטורניר. בריטניה בריטניה ואירלנד אירלנד- ב-2015 וב-2016, נציגים של התאחדות הכדורגל האנגלית הביעו עניין בכך שמדינות הממלכה המאוחדת ואירלנד יארחו את יורו 2028. דנמרק דנמרק, איי פארו איי פארו, פינלנד פינלנד, איסלנד איסלנד, נורווגיה נורווגיה ו-שוודיה שוודיה - ב-4 במרץ 2016, התאחדות הכדורגל הדנית הכריזה על התארגנות להגשת הצעה לאירוח הטורניר ביחד עם שוודיה, נורווגיה ופינלנד, בתוספת משחקים באיסלנד ובאיי פארו. פורטוגל פורטוגל ו-ספרד ספרד - ב-12 בספטמבר 2018, התאחדות הכדורגל הספרדית הכריזה על התעניינות שלה ביחד עם התאחדות הכדורגל הפורטוגזית להתמודד על אירוח יורו 2028 ומונדיאל 2030. רומניה רומניה, יוון יוון, בולגריה בולגריה ו-סרביה סרביה - בפגישה של שרי הנוער והספורט של רומניה, בולגריה, סרביה ויוון, בפברואר 2019, אושר רשמית שארבע המדינות יגישו הצעה משותפת לאירוח יורו 2028 ולאירוח מונדיאל 2030. טורקיה טורקיה - ב-15 באוגוסט 2019, התאחדות הכדורגל הטורקית הכריזה שטורקיה תתמודד על אירוח יורו 2028. זהו הניסיון השישי של טורקיה לזכות באירוח היורו, אחרי שהיא לא זכתה בכל חמש הפעמים האחרות (2008, 2012, 2016, 2020, וב-2024), טורקיה פרשה מההצעה כדי לארח את יורו 2032 עם איטליה. איטליה איטליה - בפברואר 2019, נשיא התאחדות הכדורגל האיטלקית התראיין בערוץ סקיי ספורט איטליה, ואמר שההתאחדות מתעניינת באירוח הטורניר. ההצעה עברה שכלול על ידי נשיא ההתאחדות, כמה ימים אחרי הניצחון של איטליה ביורו 2020, איטליה פרשה מההצעה כדי לארח את יורו 2032 עם טורקיה. רוסיה רוסיה - ב-12 ביוני 2021, מנהל הוועדה המארגנת של יורו 2020 הביע התעניינות לכך שרוסיה תארח את יורו 2028 או את יורו 2032, אופ"א הכריזה שההצעות יפסלו בגלל מלחמת אוקראינה–רוסיה. מדיה וקבצים בנושא יורו 2028 בוויקישיתוף רשמי: בריטניה ואירלנד יארחו את יורו 2028, באתר ערוץ הספורט, 10 באוקטובר 2023 רשמי: בריטניה ואירלנד יארחו את יורו 2028, באתר ערוץ הספורט, 10 באוקטובר 2023